Tiener in Noordwes steek glo medeleerling dood | Netwerk24
Deur Susan Cilliers 11 Junie 2019 15:33
'n Tiener is Maandag naby Mooinooi in Noordwes dood toe 'n ander skoolkind hom glo met 'n mes gesteek het.
Felies Sithembile (15) was omstreeks 14:00 van die skool af op pad huis toe, toe 'n 15-jarige medeleerling hom na bewering aangeval het, het kol. Adéle Myburgh, polisiewoordvoerder in Noordwes, Dinsdag gesê.
" 'n Verbyganger het Felies na 'n plaaslike kliniek gebring, maar hy is daar dood."
Volgens Myburgh het die verdagte van die toneel gevlug, maar sy ouers het hom Dinsdag omstreeks 08:30 aan die polisie oorhandig.
Sy identiteit mag nie bekend gemaak word nie omdat hy nog minderjarig is. Die verdagte sal gehanteer word ingevolge toepaslike wetgewing vir kinders.